Na temelju članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12. – pročišćeni tekst, 94/13, 152/14, 7/17, 68/18, 98/19, 64/20, 151/22,  155/23. i 156/23) i članka 30. Statuta Općine Novo Virje („Službeni glasnik Koprivničko-križevačke županije“ broj 4/21), Općinsko vijeće Općine Novo Virje na 5. sjednici održanoj 16. prosinca 2025. donijelo je

 P R O G R A M
javnih potreba u osnovnom školstvu
na području Općine Novo Virje u 2026. godini

I.

	Programom javnih potreba u osnovnom školstvu na području Općine Novo Virje u 2026. godini (u daljnjem tekstu: Program) utvrđuju se javne potrebe u osnovnom školstvu na području Općine Novo Virje u 2026. godini koje će se financirati iz Proračuna Općine Novo Virje za 2026. godinu (u daljnjem tekstu: Proračun).

II.

	Sredstva za javne potrebe iz ovog Programa u ukupnoj svoti od 12.000,00 eura raspoređuju se za namjene kako slijedi:

	- sufinanciranje nabave radnih bilježnica i 
              ostalog školskog pribora  – 5.000,00 eura,
            - nagrade uspješnim učenicima – 1.000,00 eura,
	- provođenje programa izvannastavnih aktivnosti – 6.000,00 eura.
          
 
III.

	Javne potrebe iz točke II. ovoga Programa ostvarivat će se pri Osnovnoj školi Ferdinandovac i Osnovnoj školi Molve.

IV.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2026. godine.

